ddrg/super_eurlex huggingface dataset:
LV Eiropas Savienības Oficiālais Vēstnesis C 48/31

Vispārējās tiesas 2015. gada 16. decembra spriedums – Japan Airlines/Komisija

(Lieta T-36/11) (1)

(Konkurence - Aizliegtas vienošanās - Eiropas kravu gaisa pārvadājumu tirgus - Nolīgumi un saskaņotas darbības par vairākiem kravu gaisa pārvadājumu pakalpojumu cenu elementiem (degvielas piemaksu un drošības piemaksu noteikšana, atteikums maksāt komisijas maksu par piemaksām) - LESD 101. pants, EEZ līguma 53. pants un Kopienas un Šveices nolīguma par gaisa transportu 8. pants - Pienākums norādīt pamatojumu)

(2016/C 048/35)

Tiesvedības valoda – angļu

Lietas dalībnieki

Prasītāja: Japan Airlines Co. Ltd, iepriekš Japan Airlines International Co. Ltd (Tokija, Japāna) (pārstāvji – J.-F. Bellis, K. Van Hove, advokāti, un R. Burton, solicitor)

Atbildētāja: Eiropas Komisija (pārstāvji – sākotnēji N. von Lingen un S. Noë, vēlāk – S. Noë un J. Bourke un visbeidzot A. Dawes, pārstāvji, kuriem palīdz J. Holmes, barrister)

Priekšmets

Prasība atcelt Komisijas 2010. gada 9. novembra Lēmumu C(2010) 7694, final, par LESD 101. panta, EEZ līguma 53. panta un Eiropas Kopienas un Šveices Konfederācijas nolīguma par gaisa transportu 8. panta piemērošanas procedūru (Lieta COMP/39258 – Kravu gaisa pārvadājumi) un, pakārtoti, samazināt prasītājai un Japan Airlines Corp uzlikto naudas sodu

Rezolutīvā daļa:

1) atcelt Komisijas 2010. gada 9. novembra Lēmumu C(2010) 7694, final, par LESD 101. panta, EEZ līguma 53. panta un Eiropas Kopienas un Šveices Konfederācijas nolīguma par gaisa transportu 8. panta piemērošanas procedūru (Lieta COMP/39258 – Kravu gaisa pārvadājumi), ciktāl tas attiecas uz Japan Airlines Co. Ltd un Japan Airlines Corp;

2) pārējā daļā prasību noraidīt;

3) Eiropas Komisija sedz savus, kā arī atlīdzina Japan Airlines Co. Ltd tiesāšanās izdevumus.

(1) OV C 80, 12.3.2011.
2)

tiktāl, ciktāl tie attiecas uz IRISL Maritime Training Institute, Kheibar Co., Kish Shipping Line Manning Co. un IRISL Multimodal Transport Co., atcelt: — Padomes 2011. gada 1. decembra Lēmumu 2011/783/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu; — Padomes 2011. gada 1. decembra Īstenošanas regulu (ES) Nr. 1245/2011, ar kuru īsteno Regulu (ES) Nr. 961/2010, ar ko paredz ierobežojošus pasākumus pret Irānu; — Regulu Nr. 267/2012;
LV Eiropas Savienības Oficiālais Vēstnesis C 213/25

Vispārējās tiesas 2015. gada 12. maija spriedums – Technion et Technion Research & Development Foundation/Komisija

(Lieta T-480/11) (1)

(Piekļuve dokumentiem - Regula (EK) Nr. 1049/2001 - Dokumenti, kas ņemti vērā finanšu revīzijā par noteiktu pētniecības līgumu izpildi, kuri noslēgti saistībā ar sesto pamatprogrammu pētniecības, tehnoloģiju attīstības un demonstrējumu pasākumiem - Piekļuves atteikums - Izņēmums saistībā ar pārbaužu, izmeklēšanas un revīziju mērķu aizsardzību - Pienākums veikt konkrētu un individuālu pārbaudi - Sevišķas sabiedrības intereses)

(2015/C 213/45)

Tiesvedības valoda – franču

Lietas dalībnieki

Prasītāji: Technion – Israel Institute of Technology (Haifa, Izraēla) un Technion Research & Development Foundation Ltd (Haifa) (pārstāvji – sakotnēji D. Grisay un D. Piccininno, vēlāk D. Grisay un C. Hartman, advokāti)

Atbildētāja: Eiropas Komisija (pārstāvji – sākotnēji P. Costa de Oliveira un C. ten Dam, vēlāk F. Clotuche-Duvieusart)

Priekšmets

Prasība atcelt Komisijas 2011. gada 30. jūnija lēmumu atteikt piešķirt Technion – Israel Institute of Technology piekļuvi dokumentiem, ko ņēma vērā finanšu revīzijā, kas attiecas uz noteiktu pētniecības līgumu izpildi, kuri noslēgti saistībā ar sesto Eiropas Kopienas pamatprogrammu attiecībā uz pētniecības, tehnoloģijas attīstības un izstāžu pasākumiem, kas veicina Eiropas pētniecības telpas izveidi un jauninājumus (no 2002. līdz 2006. gadam).

Rezolutīvā daļa:

1) prasību noraidīt;

2) Technion – Israel Institute of Technology un Technion Research & Development Foundation Ltd atlīdzina tiesāšanās izdevumus.

(1) OV C 340, 19.11.2011.
4)

Gilbert Szajner atlīdzina vienu ceturtdaļu no Forge de Laguiole un vienu ceturtdaļu no ITSB tiesāšanās izdevumiem, kā arī sedz trīs ceturtdaļas no saviem tiesāšanās izdevumiem;
LV Eiropas Savienības Oficiālais Vēstnesis C 46/43

Vispārējās tiesas 2014. gada 12. decembra spriedums – Banco Privado Português un Massa Insolvente do Banco Privado Português/Komisija

(Lieta T-487/11) (1)

(Valsts atbalsts - Finanšu nozare - Valsts garantija par bankas aizdevumu - Atbalsts, kas ir paredzēts nopietnu traucējumu novēršanai kādas dalībvalsts tautsaimniecībā - LESD 107. panta 3. punkta b) apakšpunkts - Lēmums, ar kuru atbalsts atzīts par nesaderīgu ar iekšējo tirgu - Pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai - Atbilstība Komisijas paziņojumiem par atbalstu finanšu nozarei finanšu krīzes kontekstā - Tiesiskā paļāvība - Pienākums norādīt pamatojumu)

(2015/C 046/52)

Tiesvedības valoda – portugāļu

Lietas dalībnieki

Prasītāji: Banco Privado Português, SA (Lisabona, Portugāle) un Massa Insolvente do Banco Privado Português, SA (Lisabona) (pārstāvji – C. Fernández Vicién, F. Pereira Coutinho, M. Esperança Pina, T. Mafalda Santos, R. Leandro Vasconcelos un A. Kéri, advokāti)

Atbildētāja: Eiropas Komisija (pārstāvji – L. Flynn un M. Afonso)

Priekšmets

Prasība atcelt Komisijas 2010. gada 20. jūlija Lēmumu 2011/346/ES par valsts atbalstu C 33/09 (ex NN 57/09, ex CP 191/09), ko valsts garantijas veidā attiecībā uz BPP īstenojusi Portugāle (OV 2011, L 159, 95. lpp.)

Rezolutīvā daļa:

1) prasību noraidīt;

2) Banco Privado Português, SA un Massa Insolvente do Banco Privado Português, SA sedz savus tiesāšanās izdevumus pašas un atlīdzina Eiropas Komisijas tiesāšanās izdevumus.

(1) OV C 340, 19.11.2014.
Vispārējās tiesas 2014. gada 26. septembra spriedums – Royal Scandinavian Casino Århus/Komisija

(Lieta T-615/11) (1)

(Prasība atcelt tiesību aktu - Valsts atbalsts - Tiešsaistes azartspēles - Tiešsaistes azartspēlēm zemāka nodokļa nekā spēļu namiem un spēļu zālēm ieviešana Dānijā - Lēmums, ar kuru atbalsts atzīts par saderīgu ar iekšējo tirgu - Atbalsts, kas paredzēts konkrētu darbību attīstības veicināšanai - Individuālas skaršanas neesamība - Reglamentējošs akts, kas saistīts ar īstenošanas pasākumiem - Nepieņemamība)

(2014/C 395/38)

Tiesvedības valoda – dāņu

Lietas dalībnieki

Prasītāja: Royal Scandinavian Casino Århus I/S (Orhūsa, Dānija) (pārstāvis – B. Jacobi, advokāts)

Atbildētāja: Eiropas Komisija (pārstāvji – sākotnēji M. Afonso un C. Barslev, vēlāk M. Afonso un L. Grønfeldt)

Personas, kas iestājušās lietā atbildētājas prasījumu atbalstam: Dānijas Karaliste (pārstāvji – sākotnēji C. Vang, vēlāk V. Pasternak Jørgensen un visbeidzot C. Thorning, kam palīdz K. Lundgaard Hansen, advokāts); Maltas Republika (pārstāvji – P. Grech un A. Buhagiar), Betfair Group plc (Londona, Apvienotā Karaliste) un Betfair International Ltd (Santa Venera, Malta) (pārstāvji – O. Brouwer un A. Pliego Selie, advokāti), European Gaming and Betting Association (EGBA) (Brisele, Beļģija) (pārstāvji – C.-D. Ehlermann, J. C. Heithecker un J. Ylinen, advokāti)

Priekšmets

Prasība atcelt Komisijas 2011. gada 20. septembra Lēmumu 2012/140/ES par pasākumu C 35/10 (ex N 302/10), ko Dānija plāno īstenot, ieviešot Dānijas Azartspēļu nodevu likumā nodevas par azartspēlēm tiešsaistē (OV 2012, L 68, 3. lpp.)

Rezolutīvā daļa:

1) prasību noraidīt;

2) Royal Scandinavian Casino Århus I/S sedz savus tiesāšanās izdevumus un atlīdzina Eiropas Komisijas, Betfair Group plc, Betfair International Ltd un European Gaming and Betting Association (EGBA) tiesāšanās izdevumus;

3) Dānijas Karaliste un Maltas Republika sedz savus tiesāšanās izdevumus pašas.

(1) OV C 32, 4.2.2012.
LV Eiropas Savienības Oficiālais Vēstnesis C 421/30

Vispārējās tiesas 2014. gada 16. oktobra spriedums – Eurallumina/Komisija

(Lieta T-308/11) (1)

(Valsts atbalsts - Elektroenerģija - Preferenciāls tarifs - Lēmums, ar kuru atbalsts atzīts par nesaderīgu ar kopējo tirgu - “Valsts atbalsta” jēdziens - Jauns atbalsts)

2014/C 421/40

Tiesvedības valoda – itāļu

Lietas dalībnieki

Prasītāja: Eurallumina SpA (Portoscuso, Itālija) (pārstāvis – V. Leone, advokāts)

Atbildētāja: Eiropas Komisija (pārstāvji – V. Di Bucci un É. Gippini Fournier)

Priekšmets

Galvenokārt, prasība atcelt – ciktāl tas attiecas uz prasītāju – Komisijas 2011. gada 23. februāra Lēmumu 2011/746/ES par Itālijas piešķirto valsts atbalstu uzņēmumiem Portovesme Srl, ILA SpA, Eurallumina SpA un Syndial SpA (valsts atbalsta pasākumi C 38/B/04 (ex NN 58/04) un C 13/06 (ex N 587/05)) (OV L 309, 1. lpp.), pakārtoti, prasība atcelt minētā lēmuma 2. un 3. pantu, pēdējo minēto tādēļ, ka ar to ir uzdots atgūt prasītājai piešķirto atbalstu, un, pakārtoti tam, prasība atcelt šī paša lēmuma 3. pantu, ciktāl joprojām tas attiecas uz prasītāju

Rezolutīvā daļa:

1) prasību noraidīt;

2) Eurallumina SpA atlīdzina tiesāšanās izdevumus.

(1) OV C 238, 13.8.2011.
1)

Eiropas Savienības Civildienesta tiesas (otrā palāta) 2011. gada 29. septembra spriedumu lietā F-74/10 Kimman/Komisija atcelt, pirmkārt, tiktāl, ciktāl ar to par pieņemamu ir atzīts otrais pamats, trešā pamata pirmās sešas daļas un ceturtais pamats, izņemot iebildumu, saskaņā ar kuru prasītāja iestādes interesēs veiktais darbs neesot ticis ņemts vērā, ko prasītājs izvirzījis tiesvedībā pirmajā instancē, kā arī, otrkārt, tiktāl, ciktāl ar to Eiropas Komisijai ir piespriests segt ne tikai savus tiesāšanās izdevumus, bet arī ceturto daļu no prasītāja tiesāšanās izdevumiem minētajā tiesvedībā;
1)

LG Display Co. Ltd un LG Display Taiwan Co. Ltd ar Komisijas 2010. gada 8. decembra Lēmuma C(2010) 8761, galīgā redakcija, par procedūru saskaņā ar [LESD] 101. pantu un Līguma par Eiropas Ekonomikas zonu 53. pantu (Lieta COMP/39.309 – LCD) 2. pantu solidāri uzliktā naudas soda summa tiek noteikta 210 000 000 EUR apmērā;
LV Eiropas Savienības Oficiālais Vēstnesis C 31/8

Vispārējās tiesas 2013. gada 11. decembra spriedums — EMA/Komisija

(Lieta T-116/11) (1)

(Šķīrējklauzula - Sestā pamatprogramma pētniecības, tehnoloģiju attīstības un demonstrējumu pasākumiem, kas palīdz izveidot Eiropas Pētniecības telpu un ieviest jauninājumus (2002.–2006. gads) - Līgumi Dicoems un Cocoon - Daļas no paziņotos izdevumus pamatojošiem dokumentiem neatbilstība līguma nosacījumiem - Līgumu izbeigšana - Daļas no samaksātajām summām atmaksa - Zaudējumu atlīdzība - Pretprasība - Ārpuslīgumiskā atbildība - Nepamatota iedzīvošanās - Prasība atcelt tiesību aktu - Nepārsūdzams akts - Akts, kurš ir saistīts tikai ar līgumiskām attiecībām un ir no tām nenodalāms - Paziņojums par parādu - Nepieņemamība)

2014/C 31/12

Tiesvedības valoda — itāļu

Lietas dalībnieki

Prasītāja: Association médicale européenne (EMA) (Brisele, Beļģija) (pārstāvji — A. Franchi un L. Picciano, advokāti)

Atbildētāja: Eiropas Komisija (pārstāvji — S. Delaude un F. Moro, pārstāvji, kam palīdz D. Gullo, advokāts)

Priekšmets

Pirmām kārtām, par galveno prasību, pirmkārt, atlīdzināt izdevumus, kas radušies, izpildot līgumu Nr. 507126 attiecībā uz projektu Cocoon un līgumu Nr. 507760 attiecībā uz projektu Dicoems, kuri attiecīgi ir noslēgti 2003. gada 7. un 19. decembrī starp Komisiju un prasītāju, otrkārt, konstatēt Komisijas lēmuma izbeigt minētos līgumus prettiesiskumu, treškārt, atcelt atbilstošo paziņojumu par parādu un, ceturtkārt, izmaksāt atlīdzību par ciestajiem zaudējumiem, kā arī, otrām kārtām, pakārtota prasība par Komisijas ārpuslīgumisko atbildību

Rezolutīvā daļa:

1) Association médicale européenne (EMA) prasība ir jāapmierina, ciktāl tā attiecas uz prasību atlīdzināt tiešos izdevumus par personālu EUR 17 231,28 apmērā, kuri ir saistīti ar līgumiem Cocoon un Dicoems, kā arī netiešos izdevumus, kas ir ar tiem saistīti un kuri izriet no iepriekš minēto līgumu piemērošanas;

2) pārejā daļā EMA prasību noraidīt;

3) Eiropas Komisijas pretprasību noraidīt;

4) katra lietas dalībniece sedz savus tiesāšanās izdevumus pati, tai skaitā tos, kas attiecas uz pagaidu noregulējuma tiesvedību lietā T-116/11 R.

(1) OV C 120, 16.4.2011.
LV Eiropas Savienības Oficiālais Vēstnesis C 52/33

Vispārējās tiesas 2014. gada 16. janvāra spriedums — BP Products North America/Padome

(Lieta T-385/11) (1)

(Dempings - Subsīdijas - Amerikas Savienoto Valstu izcelsmes biodīzeļdegvielas imports - Apiešana - Regulas (EK) Nr. 1225/2009 13. pants - Regulas (EK) Nr. 597/2009 23. pants - Līdzīgs, nedaudz modificēts produkts - Tiesiskā noteiktība - Pilnvaru nepareiza izmantošana - Acīmredzamas kļūdas vērtējumā - Pienākums norādīt pamatojumu - Vienlīdzīga attieksme - Labas pārvaldības princips)

2014/C 52/59

Tiesvedības valoda — angļu

Lietas dalībnieki

Prasītāja: BP Products North America, Inc. (Neipervila [Naperville], Ilinoisa, Amerikas Savienotās Valstis) (pārstāvji — sākotnēji C. Farrar, solicitor, H.-J. Prieß, B. Sachs un M. Schütte, advokāts, vēlāk C. Farrar, H.-J. Prieß, M. Schütte un K. Arend, advokāts)

Atbildētāja: Eiropas Savienības Padome (pārstāvji — J.-P. Hix, pārstāvis, kam palīdz B. O’Connor, solicitor, un S. Gubel, advokāts)

Personas, kas iestājušās lietā atbildētājas prasījumu atbalstam: Eiropas Komisija (pārstāvji — M. França un A. Stobiecka-Kuik) un European Biodiesel Board (EBB) (pārstāvji — O. Prost un M.-S. Dibling, advokāti)

Priekšmets

Prasība daļēji atcelt Padomes 2011. gada 5. maija Īstenošanas regulu (ES) Nr. 443/2011, ar ko galīgo kompensācijas maksājumu, kurš ar Regulu (EK) Nr. 598/2009 noteikts Amerikas Savienoto Valstu izcelsmes biodīzeļdegvielas importam, piemēro arī biodīzeļdegvielas importam, kas sūtīts no Kanādas un kam ir vai nav deklarēta izcelsme Kanādā, ar ko importētai biodīzeļdegvielai maisījumā, kurā Amerikas Savienoto Valstu izcelsmes biodīzeļdegvielas saturs nepārsniedz 20 masas %, piemēro arī galīgo kompensācijas maksājumu, kas noteikts ar Regulu (EK) Nr. 598/2009, un ar ko izbeidz izmeklēšanu par importu, kas sūtīts no Singapūras (OV L 122, 1. lpp.), kā arī Padomes 2011. gada 5. maija Īstenošanas regulas (ES) Nr. 444/2011, ar ko galīgo antidempinga maksājumu, kurš ar Regulu (EK) Nr. 599/2009 noteikts Amerikas Savienoto Valstu izcelsmes biodīzeļdegvielas importam, piemēro arī biodīzeļdegvielas importam, kas sūtīts no Kanādas un kam ir vai nav deklarēta izcelsme Kanādā, ar ko importētai biodīzeļdegvielai maisījumā, kurā Amerikas Savienoto Valstu izcelsmes biodīzeļdegvielas saturs nepārsniedz 20 masas %, piemēro arī galīgo antidempinga maksājumu, kas noteikts ar Regulu (EK) Nr. 599/2009, un ar ko izbeidz izmeklēšanu par importu, kas sūtīts no Singapūras (OV L 122, 12. lpp.)

Rezolutīvā daļa:

1) prasību noraidīt;

2) BP Products North America Inc. sedz savus, kā arī atlīdzina Eiropas Savienības Padomes un European Biodiesel Board (EBB) tiesāšanās izdevumus;

3) Eiropas Komisija sedz savus tiesāšanās izdevumus pati.

(1) OV C 282, 24.9.2011.
LV Eiropas Savienības Oficiālais Vēstnesis C 189/18

Vispārējās tiesas 2013. gada 16. maija spriedums — Nath Kalsi/ITSB — American Clothing Associates (“RIDGE WOOD”)

(Lieta T-80/11) (1)

(Kopienas preču zīme - Iebildumu process - Kopienas grafiskas preču zīmes “RIDGE WOOD” reģistrācijas pieteikums - Agrāka Kopienas grafiska preču zīme “River Woods North-Eastern Suppliers” - Relatīvs atteikuma pamatojums - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts)

2013/C 189/35

Tiesvedības valoda — vācu

Lietas dalībnieki

Prasītāji: Dwarka Nath Kalsi un Ajit Nath Kalsi (Agra, Indija) (pārstāvis — J. Schmidt, advokāts)

Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — K. Klüpfel)

Otra procesa ITSB Apelāciju padomē dalībniece, persona, kas iestājusies lietā Vispārējā tiesā: American Clothing Associates (Evergem, Beļģija) (pārstāvis — C. De Keersmaeker, advokāts)

Priekšmets

Prasība par ITSB Apelāciju pirmās padomes 2010. gada 19. novembra lēmumu lietā R 599/2010-1 attiecībā uz iebildumu procesu starp American Clothing Associates, no vienas puses, un Dwarka Nath Kalsi et Ajit Nath Kalsi, no otras puses

Rezolutīvā daļa:

1) atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2010. gada 19. novembra lēmumu lietā R 599/2010-1, ciktāl tas attiecas uz ar reģistrācijai pieteikto preču zīmi apzīmētajām 24. klasē ietilpstošajām precēm un 40. klasē ietilpstošajiem un ar agrāko preču zīmi Nr. 2785459 apzīmētajiem pakalpojumiem “ar ādu, kažokādu un audumu saistīta apstrāde un beigu apstrāde”;

2) pārējā daļā prasību noraidīt;

3) Dwarka Nath Kalsi un Ajit Nath Kalsi, kā arī ITSB sedz savus tiesāšanās izdevumus paši;

4) American Clothing Associates sedz savus tiesāšanās izdevumus pati.

(1) OV C 103, 2.4.2011.
LV Eiropas Savienības Oficiālais Vēstnesis C 225/71

Vispārējās tiesas 2013. gada 25. jūnija spriedums — Aldi/ITSB — Dialcos (“dialdi”)

(Lieta T-505/11) (1)

(Kopienas preču zīme - Iebildumu process - Kopienas grafiskas preču zīmes “dialdi” reģistrācijas pieteikums - Agrāka Kopienas vārdiska preču zīme “ALDI” - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts)

2013/C 225/157

Tiesvedības valoda — angļu

Lietas dalībnieki

Prasītāja: Aldi GmbH & Co. KG (Mülheim an der Ruhr, Vācija) (pārstāvji — N. Lützenrath, U. Rademacher, L. Kolks un C. Fürsen, advokāti)

Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — P. Bullock)

Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Dialcos SpA (Due Carrare, Itālija) (pārstāvis — B. Saguatti, advokāts)

Priekšmets

Prasība par ITSB Apelāciju otrās padomes 2011. gada 5. jūlija lēmumu lietā R 1097/2010-2 attiecībā uz iebildumu procesu starp Aldi GmbH & Co. KG un Dialcos SpA

Rezolutīvā daļa:

1) atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju otrās padomes 2011. gada 5. jūlija lēmumu lietā R 1097/2010-2;

2) ITSB sedz savus, kā arī atlīdzina Aldi GmbH & Co. KG tiesāšanās izdevumus;

3) Dialcos SpA sedz savus tiesāšanās izdevumus pati.

(1) OV C 355, 3.12.2011.
LV Eiropas Savienības Oficiālais Vēstnesis C 9/35

Vispārējās tiesas 2012. gada 21. novembra spriedums — Getty Images/ITSB (“PHOTOS.COM”)

(Lieta T-338/11) (1)

(Kopienas preču zīme - Kopienas vārdiskas preču zīmes “PHOTOS.COM” reģistrācijas pieteikums - Absolūti atteikuma pamatojumi - Atšķirtspējas neesamība - Aprakstošs raksturs - Izmantošanas rezultātā iegūtās atšķirtspējas neesamība - Regulas (EK) Nr. 207/2009 7. panta 1. punkta b) un c) apakšpunkts un 3. punkts)

2013/C 9/62

Tiesvedības valoda — angļu

Lietas dalībnieki

Prasītāja: Getty Images (US), Inc. (New York, New York, Amerikas Savienotās Valstis) (pārstāvis — P. Olson, advokāts)

Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — V. Melgar)

Priekšmets

Prasība par ITSB Apelāciju otrās padomes 2011. gada 6. aprīļa lēmumu lietā R 1831/2010-2 attiecībā uz pieteikumu vārdisku apzīmējumu “PHOTOS.COM” reģistrēt kā Kopienas preču zīmi

Rezolutīvā daļa:

1) prasību noraidīt;

2) Getty Images (US), Inc. atlīdzina tiesāšanās izdevumus.

(1) OV C 252, 27.8.2011.
2)

Since Hardware (Guangzhou) Co., Ltd sedz savus, kā arī atlīdzina Eiropas Savienības Padomes, Vale Mill (Rochdale) Ltd un Colombo New Scal SpA tiesāšanās izdevumus;
C 25/34

Vispārējās tiesas 2018. gada 15. novembra spriedums – Banco Santander/Komisija

(Lieta T-227/10) (1)

((Valsts atbalsts - Tiesību normas par uzņēmumu ienākuma nodokli, kurās uzņēmumiem rezidentiem nodokļu vajadzībām Spānijā ir atļauts norakstīt nemateriālās vērtības, kas rodas no kapitāla daļu iegādes sabiedrībās, kuras ir rezidentes nodokļu vajadzībām ārvalstīs - Lēmums, ar ko atbalsts ir atzīts par nesaderīgu ar iekšējo tirgu un ir uzdots to atgūt - Valsts atbalsta jēdziens - Selektīvums - Atsauces sistēma - Atkāpe - Atšķirīga attieksme - Atšķirīgas attieksmes attaisnojums - Uzņēmumi, kas gūst labumu no pasākuma - Tiesiskā paļāvība)

(2019/C 25/42)

Tiesvedības valoda – spāņu

Lietas dalībnieki

Prasītāja: Banco Santander, SA (Santandera, Spānija) (pārstāvji: sākotnēji J. Buendía Sierra, E. Abad Valdenebro, M. Muñoz de Juan un R. Calvo Salinero, pēc tam J. Buendía Sierra, E. Abad Valdenebro, R. Calvo Salinero un A. Lamadrid de Pablo, advokāti)

Atbildētāja: Eiropas Komisija (pārstāvji: R. Lyal un C. Urraca Caviedes)

Priekšmets

Prasība, kas ir pamatota ar LESD 263. pantu un ar ko tiek lūgts atcelt 1. panta 1. punktu Komisijas Lēmumā 2011/5/EK (2009. gada 28. oktobris) par nemateriālās vērtības norakstīšanu nodokļu vajadzībām saistībā ar kapitāla daļu iegādi ārvalstīs C 45/07 (ex NN 51/07, ex CP 9/07), ko īstenojusi Spānija (OV 2011, L 7, 48. lpp.), un pakārtoti – šā lēmuma 4. pantu.

Rezolutīvā daļa

1) Prasību noraidīt.

2) Banco Santander, SA sedz savus, kā arī atlīdzina Eiropas Komisijas tiesāšanās izdevumus.

(1) OV C 195, 17.7.2010.
C 25/32

Vispārējās tiesas 2018. gada 15. novembra spriedums – Deutsche Telekom/Komisija

(Lieta T-207/10) (1)

((Valsts atbalsts - Nodokļa režīms, ar kuru uzņēmumiem rezidentiem nodokļu vajadzībām Spānijā ir atļauts norakstīt nemateriālās vērtības, kas rodas no kapitāldaļu iegādes uzņēmumos, kuri ir rezidenti nodokļu vajadzībām ārvalstīs - Lēmums, ar kuru atbalsts atzīts par nesaderīgu ar kopējo tirgu un uzdots to daļēji atgūt - Noteikumi, kas ļauj daļēji turpināt piemērot režīmu - Pieteikums par tiesvedības izbeigšanu pirms sprieduma taisīšanas - Intereses celt prasību saglabāšanās - Tiesiskā paļāvība - Komisijas sniegti konkrēti solījumi - Paļāvības tiesiskums - Tiesiskās paļāvības piemērojamība laikā))

(2019/C 25/40)

Tiesvedības valoda – vācu

Lietas dalībnieki

Prasītāja: Deutsche Telekom AG (Bonna, Vācija) (pārstāvji: sākotnēji A. Cordewener un J. Schönfeld, vēlāk J. Schönfeld, advokāti)

Atbildētāja: Eiropas Komisija (pārstāvji: sākotnēji B. Martenczuk, T. Maxian Rusche un C. Urraca Caviedes, vēlāk T. Maxian Rusche, C. Urraca Caviedes un visbeidzot T. Maxian Rusche, C. Urraca Caviedes un K. Blanck-Putz)

Personas, kas iestājušās lietā atbildētājas prasījumu atbalstam: Ebro Foods, SA (Madride, Spānija) (pārstāvji: sākotnēji J. Buendía Sierra, E. Abad Valdenebro, M. Muñoz de Juan un R. Calvo Salinero, vēlāk J. Buendía Sierra, E. Abad Valdenebro un R. Calvo Salinero, advokāti), Banco Santander, SA (Santandera, Spānija) (pārstāvji: sākotnēji J. Buendía Sierra, E. Abad Valdenebro, M. Muñoz de Juan un R. Calvo Salinero, vēlāk J. Buendía Sierra, E. Abad Valdenebro un R. Calvo Salinero), Iberdrola, SA (Bilbao, Spānija) (pārstāvji: sākotnēji J. Ruiz Calzado, M. Núñez Müller un J. Domínguez Pérez, vēlāk J. Ruiz Calzado, J. Domínguez Pérez un S. Völcker, advokāti) un Telefónica, SA (Madride) (pārstāvji: sākotnēji J. Ruiz Calzado, M. Núñez Müller un J. Domínguez Pérez, vēlāk J. Ruiz Calzado, J. Domínguez Pérez un S. Völcker, advokāti)

Priekšmets

Par prasību, kura ir pamatota ar LESD 263. pantu un ar kuru tiek lūgts atcelt Komisijas Lēmuma 2011/5/EK (2009. gada 28. oktobris) par nemateriālās vērtības norakstīšanu nodokļu vajadzībām saistībā ar kapitāla daļu iegādi ārvalstīs C 45/07 (ex NN 51/07, ex CP 9/07), ko īstenojusi Spānija (OV 2011, L 7, 48. lpp.), 1. panta 2. un 3. punktu.

Rezolutīvā daļa

1) Prasību noraidīt.

2) Deutsche Post AG atlīdzina tiesāšanās izdevumus.

(1) OV C 195, 17.7.2010.